open-index/open-wikipedia-markdown huggingface dataset:
Gamera: Ο Προστάτης του Σύμπαντος

**Gamera: Guardian of the Universe** (ιαπων. **Gamera: Daikaijū Kuchu Kessen**) είναι ταινία επιστημονικής φαντασίας του 1995 σε σκηνοθεσία Σουσούκε Κανέκο και με σενάριο απο τον Καζουνόρι Ίτο. Είναι μια επανεκκίνηση της σειράς Gamera, εκτείνοντας τον χαρακτήρα και την ταινία σε μια πιο σοβαρή και πιο σκοτεινή κατεύθυνση, μακριά από το κωμικό ύφος των αρχικών ταινιών, και στοχεύει σε ένα πιο ώριμο κοινό. Είναι μια συμπαραγωγή των Hakuhodo, Daiei και της Nippon Television.

## Πλοκή
Ένα είδος τεράστιων σαρκοφάγων πουλιών εμφανίζεται ξαφνικά σε ένα μικρό νησάκι σκοτώνοντας τους κατοίκους του. Όμως μια ομάδα από επιστήμονες παρατηρούν ότι κάτι μεγάλο είναι κάτω από το πλοίο τους. Το γιγάντιο τέρας Gamera, το οποίο έχει αναδυθεί για να απαλλάξει τον κόσμο από αυτά τα σαρκοφάγα πουλιά.

## Ηθοποιοί και Χαρακτήρες
*Τσουγιόσι Ιχάρα στο ρόλο του *Γιοσινάρι Γιονεμόνι*
*Αγιάκο Φουτζιτάνι στο ρόλο της *Ασάγκι Κουσανάγκι*
*Σινόμπου Νακαγιάμα στο ρόλο της *Μαγιούμι Νεγκαμίν*
*Γιουκιτζίρο Φοτάρου στο ρόλο του *Οσάκο*
*Χιροτάρο Χόντα στο ρόλο του *Σάιτο*

## Box office
Η ταινία πραγματοποίησε μεγάλη εισπρακτική επιτυχία στην Ιαπωνία βγάζοντας ¥520.000.000. Η ταινία είναι ευρέως αναγνωρισμένη από τους κριτικούς και θεωρείται ως κλασσική του είδους της.

## Κυκλοφορία
Η ταινία κυκλοφόρησε σε DVD και σε τριπλό Blu-ray από τις ADV και Mill Creek Entertainment.

## Συνέχειες
Την επιτυχία της ταινίας ακολούθησαν δύο συνέχειες:
*Gamera 2: Attack of Legion (1996)
*Gamera 3: Revenge of Iris (1999)

## Εξωτερικοί Σύνδεσμοι
*
 

Κατηγορία:Ιαπωνικές ταινίες
Κατηγορία:Ταινίες του 1995
Κατηγορία:Ταινίες παραγωγής Daiei Films
Κατηγορία:Ιαπωνόφωνες ταινίες
Κατηγορία:Ταινίες παραγωγής Toho
Κατηγορία:Ιαπωνικές ταινίες δράσης
Κατηγορία:Ιαπωνικές θρίλερ ταινίες
Κατηγορία:Ιαπωνικές ταινίες επιστημονικής φαντασίας
Κατηγορία:Ταινίες σε σκηνοθεσία Σουσούκε Κανέκο
Κυβέρνηση Ντμίτρι Μεντβέντεφ 2012

Η **Κυβέρνηση [[Ντμίτρι Μεντβέντεφ]]** ήταν η κυβέρνηση της Ρωσίας από τον Μάιο του 2012 εώς τον Ιανουάριο του 2020. Σχηματίστηκε λίγο αργότερα από την εκλογή του Βλαντίμιρ Πούτιν στην προεδρία. Στην πρωθυπουργία διορίστηκε ο πρώην Πρόεδρος της Ρωσίας Μεντβέντεφ. Αντικατέστησε  την Κυβέρνηση Πούτιν 2008 και ανέλαβε καθήκοντα τον Μάιο του 2012. Η Κυβέρνηση αποτελείται  από μέλη του κόμματος Ενωμένη Ρωσία καθώς και μερικούς ανεξάρτητους υπουργούς διορισμένους από τον Πρόεδρο Πούτιν. Η κυβέρνηση έχει αντιμετωπίσει διάφορα προβλήματα και καταστάσεις όπως η κρίση στην Κριμαία και οι κυρώσεις που επιβλήθηκαν απο ΕΕ και ΗΠΑ. Η κυβέρνηση παραιτήθηκε στις 16 Ιανουαρίου του 2020.  

## Σύνθεση της κυβέρνησης ως το 2018
Πρωθυπουργός της Ρωσίας
:* Ντμίτρι Μεντβέντεφ
1ος Αναπαληρωτής Πρωθυπουργός
:*Ιγκόρ Σουβάλοφ
Αναπληρωτής Πρωθυπουργός-Αρχηγός του επιτελείου της κυβέρνησης
:*Σέρτζει Πρικχόντκο 
Αναπληρωτής Πρωθυπουργός
:*Ντμίτρι Κόζακ
Αναπληρωτής Πρωθυπουργός
:*Αρκάδι Νουβορκόβιτς 
Αναπληρώτρια Πρωθυπουργός
:*Όλγα Γκολόντετς
Αναπληρωτής Πρωθυπουργός - Προεδρικός απεσταλμένος της Βόρειας Ομοσπονδιακής Περιοχής του Καυκάσου
:*Αλεξάντερ Κχλοπονίν 
Αναπληρωτής Πρωθυπουργός- Προεδρικός απεσταλμένος της Ανατολικής Ομόσπονδης περιοχής
:*Γιούρι Τρούντεφ
Αναπληρωτής Πρωθυπουργος
:*Ντμίτρι Ρογκόζιν
Υπουργός Εξωτερικών
:*Σεργκέι Λαβρόφ
Υπουργός Εσωτερικών και δικαιοσύνης
:*Βλαντιμίρ Κολοκόλτσεφ
Υπουργός Εκτάκτων Αναγκών
:*Βλαντιμίρ Πούτσκοφ
Υπουργός Υγείας
:*Βερόνικα Σκβότσοβα
Υπουργός Συγκοινωνιών και Μέσων Μαζικής Ενημέρωσης
:*Νικολάι Νικιφόροφ
Υπουργός Πολιτισμού
:*Βλαντιμίρ Μεντίσκι
Υπουργός Άμυνας
:*Σερτγκέι Σόγκγκου
Υπουργός Παιδείας και Επιστημών
:*Ντμίτρι Λιβάνοφ
Υπουργός Φυσικών Πόρων
:*Σέρτζει Ντοσκόι
Υπουργός Περιφερειακής Ανάπτυξης
:*Ιγκόρ Σλουναγιεφ
Υπουργός Γεωργίας και Αλιείας
:*Νικολάι Φγουοντόροφ
Υπουργός Βιομηχανίας και Εμπορίου
:*Ντέντις Μαντούροφ
Υπουργός Μεταφορών
:*Μαξίμ Σοκόλοφ
Υπουργός Οικονομικών
:*Άντον Σιλουάνοφ
Υπουργός Οικονομικής Ανάπτυξης
:*Αλεξέι Ουλγουκάεφ
Υπουργός Εργασίας και Κοινωνικών Υποθέσεων
:*Μαξίμ Τοπίλιν
Υπουργός Ενέργειας
:*Αλεξάντερ Νόβακ
Υπουργός Δικαιοσύνης
:*Αλεξάντερ Κολονάλοφ
Υπουργός Άνευ Χαρτοφυλακίου-Αρμόδιος για την ανοικτή κυβερνητική πολιτική
:*Μιχαήλ Αμπίζοφ
Υπουργός της Άπω Ανατολής
:*Αλεξάντερ Γκαλούσκα
Υπουργός της Κριμαίας
:*Αλεξάντερ Γκαλούσκα
Υπουργός Αθλητισμού
:*Βίταλι Μούτκο
Υπουργός Δημοσίων Έργων και Στέγασης
:*Μιχαήλ Μέν

## Εξωτερικοί σύνεσμοι
* Επίσημος ιστότοπος της Κυβέρνησης της Ρωσίας

Κατηγορία:Πολιτική της Ρωσίας
Κατηγορία:Κυβέρνηση της Ρωσίας
Λι Κετσιάνγκ

Ο **Λι Κετσιάνγκ** (*李克强*, 1 Ιουλίου 1955 – 27 Οκτωβρίου 2023) ήταν Κινέζος πολιτικός και πρώην πρωθυπουργός της Λαϊκής Δημοκρατίας της Κίνας από το 2013 μέχρι το 2023. Ο Κετσιάνγκ ήταν εκτός από επικεφαλής της κυβέρνησης της Κίνας και ηγετική φυσιογνωμία όσον αφορά την οικονομική πολιτική της χώρας. Ακόμη ήταν και ο αντιπρόεδρος της Επιτροπής Εθνικής Ασφάλειας και ο δεύτερος στην Κεντρική Επιτροπή του Πολιτικού Γραφείου του Κομμουνιστικού Κόμματος Κίνας, που είναι το όργανο πού κυβερνά ντε φάκτο τη χώρα. Ο Κετσιάνγκ ανήκει στην πέμπτη γενιά ηγετικών στελεχών του ΚΚΚ.

Από το 2008 έως το 2013 ο Κετσιάνγκ υπηρέτησε στη θέση του Αναπληρωτή Πρωθυπουργού, στην κυβέρνηση του τότε Πρωθυπουργού Ουέν Ζιαμπάο. Οι επίσημες αρμοδιότητές του περιελάμβαναν την οικονομική ανάπτυξη, τον έλεγχο των τιμών, την κλιματική αλλαγή και τον μακροοικονομικό σχεδιασμό.

Η ανέλιξη του Κετσιάνγκ στο κόμμα άρχισε από την Κομμουνιστική Νεολαία. Από το 1998 έως το 2004 ο Κετσιάνγκ υπηρέτησε στη θέση του Κυβερνήτη της περιφέρειας Χενάν καθώς και σε αυτή του περιφερειακού Γραμματέα του Κόμματος. Κατόπιν μετακινήθηκε έως το 2007 στη θέση του περιφερειακού Γραμματέα της περιφέρειας Λιαονίνγκ.

Απεβίωσε από έμφραγμα του μυοκαρδίου στις 27 Οκτωβρίου 2023 σε ηλικία 68 ετών.

## Παραπομπές


Κατηγορία:Κινέζοι πολιτικοί
Κατηγορία:Κινέζοι κομμουνιστές
Κατηγορία:Κινέζοι οικονομολόγοι
Κλείταρχος ο γλωσσογράφος

:*Για άλλους με το ίδιο όνομα: [[Κλείταρχος]]*

Ο καταγόμενος από την Αίγινα **Κλείταρχος** (*Κλείταρχος ἐξ Αἰγίνης*) ήταν γραμματικός και λεξικογράφος του 1ου ή 2ου π.Χ. αιώνα. Έγραψε ένα σύγγραμμα επτά βιβλίων με τίτλο *Γλώσσαι* ή *Περί γλωσσών πραγματεία* στο οποίο παρουσίαζε τις ιδιορρυθμίες των διαφόρων ελληνικών διαλέκτων και ερμήνευε πληθώρα ιδιωματικών λέξεων, καθώς και λέξεων που προέρχονταν από εξειδικευμένα επαγγελματικά γλωσσάρια.

Ο Κλείταρχος και το έργο του μνημονεύονται από τον Αθήναιο, 

τον Πρόκλο, 

τον Αρποκρατίωνα, 

και το βυζαντινό Μέγα Ετυμολογικόν 
κ.ά.
Όλα τα διασωθέντα αποσπάσματα συγκεντρώθηκαν και εκδόθηκαν το 1842 στο Βερολίνο.

## Παραπομπές


Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες λεξικογράφοι
Προκριματικά Παγκοσμίου Κυπέλλου Ποδοσφαίρου 2014 (ΚΑΦ)

Από την προκριματική φάση της Συνομοσπονδίας Ποδοσφαίρου Αφρικής (ΚΑΦ) προκρίνονται πέντε ομάδες στην τελική φάση του Παγκοσμίου Κυπέλλου Ποδοσφαίρου 2014 στη Βραζιλία.

## Πρώτος γύρος
Από τις 53 εθνικές ομάδες που είναι μέλη της ΚΑΦ, οι 52 μπήκαν στην κλήρωση των προκριματικών για το επόμενο Παγκόσμιο Κύπελλο στη Βραζιλία το 2014. Η 53η εθνική ομάδα, αυτή της Μαυριτανίας, δεν δήλωσε συμμετοχή στο Παγκόσμιο Κύπελλο Ποδοσφαίρου 2014.

Οι πρώτες αναμετρήσεις είχαν προγραμματιστεί για τις 11 με 12 Νοεμβρίου 2011, ενώ οι δεύτερες για τις 15 με 16 Νοεμβρίου 2011.

* Η Λιβερία προχώρησε στο δεύτερο γύρο χωρίς αγώνα, διότι ο Μαυρίκιος αποσύρθηκε από το τουρνουά στις 31 Οκτωβρίου 2011.

## Δεύτερος γύρος
Ο δεύτερος γύρος είδε τις κορυφαίες 28 ομάδες της κατάταξης της ΚΑΦ να ενώνονται με τους 12 νικητές από τον πρώτο γύρο. Αυτές οι ομάδες μπήκαν σε δέκα όμιλους των τεσσάρων ομάδων στην κλήρωση των προκριματικών του Παγκοσμίου Κυπέλλου που έγινε στο Ρίο ντε Τζανέιρο της Βραζιλίας, στις 30 Ιουλίου 2011. Οι αγώνες παίχτηκαν από την 1η Ιουνίου 2012 έως την 7η Σεπτεμβρίου 2013 και η πρώτη ομάδα από τον κάθε όμιλο προχώρησε στον τρίτο γύρο.

Το Καμερούν ανεστάλη από τη ΦΙΦΑ στις 4 Ιουλίου 2013 για κυβερνητική παρέμβαση, αλλά η αναστολή άρθηκε στις 22 Ιουλίου 2013.

Τα αποτελέσματα που σημειώνονται με * στους παρακάτω ομίλους είναι μετά από απόφαση της ΦΙΦΑ.

### Όμιλος Α΄

### Όμιλος Β΄

### Όμιλος Γ΄

### Όμιλος Δ΄

### Όμιλος Ε΄

### Όμιλος ΣΤ΄

### Όμιλος Ζ΄

### Όμιλος Η΄

### Όμιλος Θ΄

### Όμιλος Ι΄

## Τρίτος γύρος
Ο τρίτος γύρος είδε τις 10 νικήτριες ομάδες των ομίλων του δεύτερου γύρου να γίνονται ζευγάρια και να αγωνίζονται σε μια φάση νοκ-άουτ με διπλούς αγώνες. Οι νικήτριες της κάθε αναμέτρησης προχώρησαν στο Μουντιάλ του 2014 στη Βραζιλία.

Οι αγώνες παίχτηκαν κατά τις περιόδους 11 έως 15 Οκτωβρίου και 16 έως 19 Νοέμβρίου 2013.

## Δείτε επίσης

* Παγκόσμιο Κύπελλο Ποδοσφαίρου 2014
* Προκριματικά Παγκοσμίου Κυπέλλου Ποδοσφαίρου 2014

## Παραπομπές


## Εξωτερικοί σύνδεσμοι
* Η σελίδα της ΦΙΦΑ για τα προκριματικά του παγκοσμίου κυπέλλου 2014 στην Αφρική 

Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΚΑΦ)
Τσοντάλες

Το **Τσοντάλες** (ισπαν.: Chontales) είναι ένα από τα 17 διαμερίσματα της Νικαράγουα. Πρωτεύουσά της είναι η Χουιγάλπα.

## Γεωγραφία
Το Τσοντάλες βρίσκεται κεντρικά της χώρας και συνορεύει στα βόρεια με το Μποάκο, στα νότια με το Ρίο Σαν Χουάν, στα ανατολικά με το Ατλάντικο Σουρ και στα δυτικά βρέχεται από τη Λίμνη Μανάγουα.

### [[Δήμοι της Νικαράγουα|Δήμοι]]
Το Τσοντάλες διαιρείται σε 10 δήμους:

### Πόλεις

* Ακογιάπα
* Βίγια Σαντίνο
* Ελ Γκουάσιμο
* Ελ Κοράλ
* Ελ Τσίλε
* Ελ Χικαρίτο
* Ιβάν Μοντενέγρο
* Κομαλάπα
* Κουισάλα
* Λα Λιμπερτάδ
* Λα Πάλμα
* Λα Πελόνα
* Λας Άνιμας
* Σαν Πέδρο δε Λόβαγο
* Σαν Φρανσίσκο δε Κουάπα
* Σάντο Ντομίνγκο
* Σάντο Τομάς
* Χουιγάλπα

## Δείτε επίσης
*Διαμερίσματα της Νικαράγουα

## Παραπομπές


## Εξωτερικοί σύνδεσμοι
* 


Κατηγορία:Διαμερίσματα της Νικαράγουας
Εστελί (διαμέρισμα)

Το **Εστελί** (ισπαν.: Estelí) είναι ένα από τα 17 διαμερίσματα της Νικαράγουα. Πρωτεύουσά της είναι το Εστελί.

## Γεωγραφία
Το Εστελί βρίσκεται βορειοδυτικά της χώρας και συνορεύει στα βόρεια με το Μαδρίς, στα βορειοδυτικά με την Τσιναντέγα, στα κεντροδυτικά και νοτιοδυτικά με το Λεόν, στα νότια με τη Ματαγάλπα και στα ανατολικά με τη Χινοτέγα. Περιλαμβάνει πολλές μικρές λίμνες, μεταξύ των οποίων και η Ελ Σομπρέρο.

### [[Δήμοι της Νικαράγουα|Δήμοι]]
Το Εστελί διαιρείται σε 6 δήμους:

### Πόλεις

* Ελ Ρεγαδίο
* Εστελί
* Κιαμπού
* Κοντέγα
* Λα Λιμπερτάδ
* Λα Σιρένα
* Λας Κουρένας
* Πουέμπλο Νουέβο
* Σαν Ισίδρο
* Σαν Νικολάς
* Σαν Χούαν δε Λιμάι

## Δείτε επίσης
*Διαμερίσματα της Νικαράγουα

## Παραπομπές


## Εξωτερικοί σύνδεσμοι
* 

Κατηγορία:Διαμερίσματα της Νικαράγουας
Προκριματικά Παγκοσμίου Κυπέλλου Ποδοσφαίρου 2014 (ΑΦΚ)

Από την ήπειρο της Ασίας τέσσερις εθνικές ομάδες δικαιούνται να πάνε με απευθείας πρόκριση στο Παγκόσμιο Πρωτάθλημα του 2010 ενώ μια εθνική θα πρέπει να περάσει από αγώνες μπαράζ με την ομάδα που θα είναι πέμπτη στα προκριματικά της Νοτίου Αμερικής. Για δεύτερη φορά συμμετείχε και η Αυστραλία στα προκριματικά της Ασίας αφού προηγουμένως συμμετείχε στα προκριματικά που γίνονταν στην περιοχή της Ωκεανίας από όπου και μετακινήθηκε το 2006.

Οι 27 πιο ισχυρές ομάδες της ΑΦΚ πέρασαν κατευθείαν στο δεύτερο γύρο ενώ οι πέντε πιο ισχυρές πέρασαν κατευθείαν στον τρίτο γύρο, αυτές ήταν κατά σειρά η *Ιαπωνία*, η *Νότια Κορέα*, η *Αυστραλία*, η *Βόρεια Κορέα* και το *Μπαχρέιν*, οι υπόλοιπες 16 ομάδες έδωσαν διπλούς αγώνες μεταξύ τους σε μια πρώτη φάση νοκ-άουτ.

## Πρώτος γύρος

Η κλήρωση για τον πρώτο γύρο των προκριματικών της Ασίας έλαβε χώρα στις 30 Μαρτίου 2011 στην Κουάλα Λουμπούρ της Μαλαισίας. Οι πρώτες αναμετρήσεις παίχτηκαν στις 29 Ιουνίου 2011 και οι δεύτερες στις 2 και 3 Ιουλίου 2011.

## Δεύτερος γύρος
Τα ζεύγη κληρώθηκαν ταυτόχρονα με αυτά στον πρώτο γύρο. Οι πρώτες αναμετρήσεις παίχτηκαν στις 23 Ιουλίου 2011 και οι δεύτερες στις 28 Ιουλίου 2011.

## Τρίτος γύρος
Η κλήρωση για τον τρίτο γύρο των προκριματικών της Ασίας έλαβε χώρα στις 30 Ιουλίου 2011 στ0 Ρίο ντε Τζανέιρο της Βραζιλίας. Οι αγώνες παίχτηκαν από τις 2 Σεπτεμβρίου 2011 έως τις 29 Φεβρουαρίου 2012 και οι δύο πρώτες ομάδες από κάθε όμιλο προχώρησαν στον τέταρτο γύρο.

### Όμιλος Α΄

### Όμιλος Β΄

### Όμιλος Γ΄

### Όμιλος Δ΄

### Όμιλος Ε΄

## Τέταρτος γύρος
Οι δύο πρώτες ομάδες του κάθε ομίλου περνούν στα τελικά του Μουντιάλ 2014 στη Βραζιλία, ενώ οι τρίτες ομάδες συνεχίζουν την διεκδίκηση στον πέμπτο γύρο.

Οι αγώνες παίχτηκαν από τις 3 Ιουνίου 2012 έως τις 18 Ιουνίου 2013.

### Όμιλος Α΄

### Όμιλος Β΄

## Πέμπτος γύρος

Η Ιορδανία επικράτησε στους αγώνες του πέμπτου γύρου εναντίον του Ουζμπεκιστάν και προκρίθηκε σε αγώνες μπαράζ με την πέμπτη ομάδα από τα προκριματικά της Νοτίου Αμερικής.

## Μπαράζ

Η Ουρουγουάη επικράτησε στους αγώνες μπαράζ εναντίον της Ιορδανίας και προκρίθηκε στα τελικά του Μουντιάλ 2014 στη Βραζιλία.

## Δείτε επίσης

* Παγκόσμιο Κύπελλο Ποδοσφαίρου 2014
* Προκριματικά Παγκοσμίου Κυπέλλου Ποδοσφαίρου 2014

## Παραπομπές


Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΑΦΚ)
Εστελί

Το **Εστελί** (), ή **Βίγια δε Σαν Αντόνιο δε Πάβια δε Εστελί** () είναι η τρίτη μεγαλύτερη πόλη της Νικαράγουας και η πρωτεύουσα του ομώνυμου διαμερίσματος και δήμου. Έχει πληθυσμό 129.787 κατοίκων (απογραφή 2005). Βρίσκεται βορειοδυτικά της χώρας και κεντρικά του διαμερίσματος. Βρίσκεται 150 χλμ. βόρεια της Μανάγουα.

## Οικονομία
Η οικονομία της πόλης βασίζεται στην παραγωγή καπνού για τσιγάρα.

## Εικόνες

Αρχείο:South_End_of_Esteli.jpg
Αρχείο:Catedral_Nuestra_Señora_del_Rosario._Estelí,_Nicaragua.jpg|Ο καθεδρικός ναός Νουέστρα Σενιόρα δελ Ροσάριο 
Αρχείο:Esteli_Cathedral.jpg|Ο καθεδρικός ναός Νουέστρα Σενιόρα δελ Ροσάριο
Αρχείο:Cine_esteli.jpg
Αρχείο:Arcos_Hotel.jpg|Το ξενοδοχείο Λος Άρκος
Αρχείο:Colegio_NSR.jpg|Το κολλέγιο Νουέστρα Σενιόρα δελ Ροσάριο 
Αρχείο:|Το κολλέγιο Νουέστρα Σενιόρα δελ Ροσάριο 
Αρχείο:Colegio_NSR.jpg|Το κολλέγιο Νουέστρα Σενιόρα δελ Ροσάριο 
Αρχείο:Rappel_estanzuela.jpg|Ο καταρράκτης Σάλτο Εστανσουέλα 


## Δείτε επίσης
* Κατάλογος πόλεων της Νικαράγουας

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νικαράγουας
Επίθεση στα Μπαράνοβιτσι

Η **Επίθεση στα Μπαράνοβιτσι** ήταν πολεμική επιχείρηση που έλαβε χώρα τον Ιούλιο του 1916 στο Ανατολικό Μέτωπο του Πρώτου Παγκοσμίου Πολέμου. Παρά το εξαπλάσιο αριθμητικό πλεονέκτημα των Ρώσων, η μάχη έληξε με νίκη των Γερμανών και με μεγάλες απώλειες για τον ρωσικό στρατό.

## Υπόβαθρο

Ταυτόχρονα με την επίθεση του Ρωσικού Νοτιοδυτικού Μετώπου, το Ρωσικό Δυτικό Μέτωπο ανέλαβε μια επίθεση (με τις δυνάμεις της 4ης Στρατιάς και της 10ης Στρατιάς) στην κατεύθυνση της Βίλνα. Τότε, το σχέδιο άλλαξε - αντί για επίθεση στη Βίλνα, οι Ρώσοι ανέλαβαν να επιτεθούν στην περιοχή των Μπαράνοβιτσι. Στις αρχές Ιουνίου του 1916, οι δυνάμεις του Νοτιοδυτικού Μετώπου προχώρησαν σε επίθεση, διέσπασαν τις θέσεις του αυστροουγγρικού στρατού και προωθήθηκαν στη Γαλικία (Ουκρανία). Ωστόσο, ο Διοικητής του Δυτικού Μετώπου, Στρατηγός Πεζικού Έβερτ, ανέβαλε δύο φορές την επίθεση, αρχικά στις 31 Μαΐου και μετά στις 4 Ιουνίου, ενώ αργότερα προσπάθησε να ακυρώσει την επιχείρηση. Ωστόσο, μετά από κατηγορηματική διαταγή του Ρωσικού Γενικού Επιτελείου στις 3 Ιουνίου, το Δυτικό Μέτωπο έλαβε διαταγή να επιτεθεί στο εχθρικό μέτωπο στην κατεύθυνση Νοβογκόντεκ-Μπαράνοβιτσι.

## Μάχη

Η πρώτη επίθεση της 4ης Ρωσικής Στρατιάς ξεκίνησε στις 2 Ιουλίου με προώθηση 3 σωμάτων στρατού, αλλά κατά τις 3 Ιουλίου, η επίθεση σταμάτησε γύρω από το γερμανικό μέτωπο. Στις 4 Ιουλίου, οι Ρώσοι προχώρησαν σε νέα επίθεση και οι μάχες συνεχίστηκαν και την επόμενη μέρα, ωστόσο, οι ρωσικές επιθέσεις έληξαν με αποτυχία. Τη νύχτα της 8ης Ιουλίου, οι Ρώσοι προχώρησαν για τρίτη φορά σε επίθεση, αλλά κατά τη διάρκεια της 9ης Ιουλίου, όλες οι ρωσικές επιθέσεις αναχαιτίστηκαν. Στις 14 Ιουλίου, οι Γερμανοί αντεπιτέθηκαν και ανακατέλαβαν τις χαμένες θέσεις. Στις 25 Ιουλίου, οι Ρώσοι προχώρησαν σε νέα επίθεση, η οποία διήρκησε μέχρι τις 29 Ιουλίου και έληξε ξανά με αποτυχία.

## Αποτελέσματα

Παρά την προετοιμασία και το εξαπλάσιο αριθμητικό πλεονέκτημα σε άνδρες και πυροβόλα, οι Ρώσοι δεν κατάφεραν να διασπάσουν το οχυρωμένο γερμανικό μέτωπο, παρά μονάχα την πρώτη γραμμή οχυρώσεων σε μερικά σημεία. Καμία ρωσική μονάδα δεν κατάφερε να φθάσει στην τρίτη γραμμή άμυνας του γερμανικού στρατού. Επιπλέον, η δυνατή και γρήγορη αντεπίθεση των Γερμανών ανάγκασε τους Ρώσους να υποχωρήσουν στις αρχικές τους θέσεις.

## Παραπομπές



## Βιβλιογραφία
* John Keegan: *Der erste Weltkrieg. Eine europaische Tragodie.* Rowohlt-Taschenbuch-Verlag, Reinbek bei Hamburg 2001, ISBN 3-499-61194-5
* Norman Stone: *The Eastern Front 1914–1917.* Penguin Books Ltd., London 1998, ISBN 0-14-026725-5
* Christian Zentner: *Der erste Weltkrieg. Daten, Fakten, Kommentare.* Moewig, Rastatt 2000, ISBN 3-8118-1652-7

κατηγορία:Η Ρωσία κατά τον Α΄ Παγκόσμιο Πόλεμο
Κατηγορία:Ιστορία της Γερμανικής Αυτοκρατορίας κατά την διάρκεια του Α΄ Παγκοσμίου Πολέμου
κατηγορία:Μάχες του Α' Παγκοσμίου Πολέμου
BBC Βορειοανατολικά και Κάμπρια

Το **BBC Βορειοανατολικά και Κάμπρια** (αγγ. BBC North East and Cumbria) είναι τοπικός δημόσιος ραδιοτηλεοπτικός φορέας του BBC στη Βορειοανατολική Αγγλία και εκπέμπει στις περιοχές Ντάρχαμ, Νόρθαμπερλαντ, Τίσαϊντ, Τάιν εντ Γουέρ, τη βόρεια Κάμπρια και μέρος του Βόρειου Γιόρκσαϊρ.

Ο φορέας ξεκίνησε να εκπέμπει το 1959. Τα στούντιο είναι στο Νιούκασλ. Η πρώτη ζωντανή μετάδωση από το κτήριο έγινε το Σάββατο 16 Ιανουαρίου του 1988. Το κτήριο περιέχει δύο στούντιο. Το κτήριο, από το προσωπικό και από τους κάτοικους, αποκαλείται «Το Ρόζ Παλάτι», επειδή τόσο τα τζάμια όσο και οι τοίχοι του κτηρίου είναι ροζ. .
250px|αριστερά|thumb|Τα στούντιο του φορέα, το λεγόμενο «Ροζ παλάτι»
## Υπηρεσίες

### Τηλεόραση
* **BBC One** 

### Ραδιόφωνο

Ο φορέας διαχειρίζεται τους παρακάτω ραδιοφωνικούς σταθμούς:

* **BBC Tees** : ξεκίνησε να εκπέμπει στις 31 Δεκεμβρίου του 1970 και εξυπηρετεί τις κομητείες Τίσαϊντ, Ντάρχαμ και Βόρειο Γιόρκσαϊρ. Τα στούντιο του σταθμού βρίσκονται στην πόλη Μίντλεσμπρο. Ο σταθμός εκπέμπει στους 95.0 και 95.8 στα FM. Επίσης, ο σταθμός εκπέμπει και σε ψηφιακό ραδιόφωνο.
* **BBC Radio Cumbria** ξεκίνησε να εκπέμπει στις 2 Ιανουαρίου του 1971 και εξυπηρετεί την κομητεία Κάμπρια. Τα στούντιο του σταθμού βρίσκονται στην πόλη Καρλάιλ. Ο σταθμός εκπέμπει στους 95.2, 95.6, 96.1 και 104.1 στα FM και στους 756, 837 και 1458 στα AM. Η κομητεία Κάμπρια, από την οποία προήλθε το σημερινό όνομα του σταθμού, δεν υπήρχε, μέχρι το 1974. Ο σταθμός ξεκίνησε να λειτουργεί στις 24 Νοεμβρίου του 1973, ως **BBC Radio Carlisle** και εξέπεμπε σε όλη την πρώην κομητεία Κάμπερλαντ.
* **BBC Radio Newcastle** : ξεκίνησε να εκπέμπει στις 2 Ιανουαρίου του 1971 και εξυπηρετεί τις κομητείες Νόρθαμπερλαντ, Τάιν εντ Γουέρ και το βόρειο Ντάρχαμ. Τα στούντιο του σταθμού βρίσκονται στο Νιούκασλ, στο λεγόμενο «Ροζ Παλάτι». . Εκπέμπει στους 95.4, στους 96.0, στους 103.7 και στους 104.4 στα FM και στους 1458 στα AM. Επίσης, εκπέμπει μέσω ψηφιακού ραδιοφώνου και μέσω διαδικτύου.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:British Broadcasting Corporation
Κατηγορία:BBC Local Radio
Κατηγορία:BBC North East and Cumbria
Κατηγορία:Βρετανικοί Τηλεοπτικοί σταθμοί
Κατηγορία:Βρετανικοί Ραδιοφωνικοί Σταθμοί
Εθνική Μαδαγασκάρης (καλαθοσφαίριση ανδρών)

Η **εθνική ομάδα καλαθοσφαίρισης της Μαδαγασκάρης** διοικείται από την Μαλγασική Ομοσπονδία Καλαθοσφαίρισης (Fédération Malagasy de Basket-Ball).

Η μεγαλύτερή της επιτυχία μέχρι σήμερα ήταν η 9η θέση του 1972 που κατέλαβε στο Αφρικανικό Πρωτάθλημα της FIBA, όπου η Μαδαγασκάρη κάνοντας την έκπληξη τερμάτισε μπροστά από την Ακτή Ελεφαντοστού και τη Νιγηρία.

Το 2011 επιλέχθηκε για τη διοργάνωση του Αφρικανικού Πρωταθλήματος της FIBA εκείνης της χρονιάς, στη θέση της Ακτής Ελεφαντοστού, όπου δεν μπορούσε να διεξαχθεί εξαιτίας της αστάθειας και του εμφυλίου πολέμου. Η αυτόματη πρόκριση της Μαδαγασκάρης είναι μόλις η 3η στην ιστορία της. Η τελευταία της συμμετοχή στο σημαντικότερο γεγονός της αφρικανικής καλαθοσφαίρισης ήταν στο Αφρικανικό Πρωτάθλημα Καλαθοσφαίρισης του 2003. Εθνικός προπονητής είναι ο Angel Manzano.

## Παραπομπές


Μαδαγασκαρη
Ανδρων
Προκριματικά Παγκοσμίου Κυπέλλου Ποδοσφαίρου 2014 (Μπαράζ ΚΟΝΚΑΚΑΦ – ΟΦΚ)

Τα **μπαράζ του [[Παγκόσμιο Κύπελλο Ποδοσφαίρου 2014|Παγκοσμίου Κυπέλλου Ποδοσφαίρου 2014]]** μεταξύ της ΚΟΝΚΑΚΑΦ και της ΟΦΚ ήταν ένας διπλός αγώνας εντός-εκτός έδρας μεταξύ της Εθνική Μεξικού, η οποία κατέκτησε την 4η θέση στον τέταρτο γύρο των προκριματικών Παγκοσμίου Κυπέλλου Ποδοσφαίρου 2014 της ΚΟΝΚΑΚΑΦ και της Εθνικής Νέας Ζηλανδίας, η οποία κατέκτησε την 1η θέση του τρίτου γύρου των προκριματικών Παγκοσμίου Κυπέλλου 2014 της ΟΦΚ.

Οι αγώνες έγιναν στις 13 και 20 Νοεμβρίου 2013 .

## Σύνοψη
Αυτή ήταν η δεύτερη συμμετοχή στα play-offs των προκριματικών Παγκοσμίου Κυπέλλου Ποδοσφαίρου της Νέας Ζηλανδίας. Η πρώτη φορά ήταν στο Παγκόσμιο Κύπελλο Ποδοσφαίρου 2010, όπου νίκησε το Μπαχρέιν με συνολικό σκορ 0-1.

Το Μεξικό συμμετείχε για πρώτη φορά.

Η κλήρωση για ποιος αγώνας θα είναι εντός ή εκτός έγινε στις 30 Ιουλίου 2011 από τη FIFA.

## Πρώτο σκέλος

## Δεύτερο σκέλος

## Δείτε Επίσης
*Προκριματικά Παγκοσμίου Κυπέλλου Ποδοσφαίρου 2014 (Μπαράζ ΑΦΚ – ΚΟΝΜΕΜΠΟΛ)

## Παραπομπές


Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΚΟΝΚΑΚΑΦ)
Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΟΦΚ)
Γιάνος Άντερ

Ο **Γιάνος Άντερ** (János Áder, 9 Μαΐου 1959-) είναι  Ούγγρος δικηγόρος και πολιτικός, Πρόεδρος της Ουγγαρίας από τις 10 Μαΐου 2012 έως τις 10 Μαΐου 2022. Υπηρέτησε νωρίτερα ως πρόεδρος της Εθνοσυνέλευσης την περίοδο 1998 - 2002. Ο Άντερ επανεξελέγη πρόεδρος το 2017.

## Βιογραφία
Μεγάλωσε στην μικρή πόλη Τσόρνα της κομητείας Γκιορ-Μοσόν-Σοπρόν (Győr-Moson-Sopron). Από το 1978, σπούδασε Νομικά επί 5  χρόνια στη Σχολή Νομικών και Πολιτικών Επιστημών του Πανεπιστημίου Εέτβες Λοράντ στη Βουδαπέστη.

Εντάχθηκε στη Συμμαχία των Νεαρών Δημοκρατών (Φιντές - Fidesz) από πολύ νωρίς. Υπηρέτησε ως νομικός σύμβουλος του κόμματος. Ο Άντερ ήταν μέλος στη συζήτηση στρογγυλής τραπέζης της αντιπολίτευσης το 1989 και διαπραγματεύτηκε τον τερματισμό του μονοκομματικού καθεστώτος στην Ουγγαρία.

Στις εκλογές των ετών 1990 και 1994 ήταν επικεφαλής της προεκλογικής εκστρατείας του Fidesz. Ήταν μέλος του ουγγρικού Κοινοβουλίου (*Országgyűlés*) από το 1990 ως το 2009, και πρόεδρος της Εθνοσυνέλευσης της Ουγγαρίας από τις 18 Ιουνίου 1998 ως τις 15 Μαΐου 2002. Το 2011 βοήθησε στη σύνταξη προσχεδίου νόμου για την αλλαγή του ρόλου των δικαστηρίων στην Ουγγαρία, με αποτέλεσμα εγείρει θέμα ανεξαρτησίας της δικαιοσύνης η Ευρωπαϊκή Επιτροπή ενώπιον του Ευρωπαϊκού Δικαστηρίου.

Στις ευρωεκλογές του 2009 εξελέγη ευρωβουλευτής. Εργάστηκε ως αντιπρόεδρος (εξελέγη τον Ιανουάριο του 2012) της Επιτροπής του Περιβάλλοντος, Δημόσιας Υγείας και Ασφάλειας των Τροφίμων.

### Πρόεδρος
Στις 16 Απριλίου 2012 ο Άντερ εξελέγη πρόεδρος της Ουγγαρίας από το Κοινοβούλιο μετά την παραίτηση του Παλ Σμιτ. Η εκλογή του έγινε στις 2 Μαΐου και έλαβε 262 θετικές και 40 αρνητικές ψήφους. Ορκίστηκε για πενταετή θητεία στις 10 Μαΐου 2012. Είναι ο πρώτος πρόεδρος που εξελέγη από τότε που τέθηκε σε ισχύ το νέο Σύνταγμα, την  1η Ιανουαρίου 2012. Υπέγραψε την αναθεώρηση του Συντάγματος στις 25 Μαρτίου 2013.

Τον Ιούνιο του 2013 ο Άντερ ζήτησε συγνώμη από το κοινοβούλιο της Σερβίας για τα εγκλήματα πολέμου της Ουγγαρίας σε βάρος των αμάχων Σέρβων στη Βοϊβοντίνα κατά το Δεύτερο Παγκόσμιο Πόλεμο. Νωρίτερα οι Σέρβοι βουλευτές με ψήφισμά τους είχαν καταδικάσει εκείνη τη σφαγή.

Στις 13 Μαρτίου 2017 ο Άντερ επανεξελέγη από το κοινοβούλιο για μια 2η πενταετή θητεία.

## Οικογένεια
Είναι παντρεμένος με τη δικαστικό Ανίτα Χέρτσεγκ (Anita Herczegh). Έχουν 3 κόρες και 1 γιο. Ο πεθερός του Άντερ, Γκέζα Χέρτσεγκ (Géza Herczegh), υπήρξε δικαστής στο Διεθνές Δικαστήριο της Χάγης από το 1993 ως το 2003.

## Παραπομπές



Κατηγορία:Πρόεδροι της Ουγγαρίας
Λιβυκές βουλευτικές εκλογές 2014

Στη Λιβύη διεξήχθησαν **[[Εκλογές στη Λιβύη|εκλογές]] για την ανάδειξη των μελών της Βουλής των Αντιπροσώπων** στις 25 Ιουνίου 2014. Οι εκλογές ακυρώθηκαν το Νοέμβριο της ίδιας χρονιάς.

## Πλαίσιο
Το Γενικό Εθνικό Κογκρέσο που είχε εκλεγεί τον Ιούλιο του 2012 είχε αρχική αποστολή τη σύσταση Συντακτικής Συνέλευσης με σκοπό να σχεδιαστεί ένα Σύνταγμα. Ωστόσο, το Εθνικό Μεταβατικό Συμβούλιο αποφάσισε ότι οι Λίβυοι θα εκλέξουν άμεσα τη Συντακτική Συνέλευση. Στις 10 Απριλίου 2013 το Κογκρέσο συμφώνησε να εκλεγούν τα μέλη της Συντακτικής Συνέλευσης. Οι εκλογές εκείνες έλαβαν χώρα στις 20 Φεβρουαρίου 2014. Η νέα Βουλή θα έχει 30 έδρες για τις γυναίκες, οι οποίες συνολικά θα έχουν 200 έδρες (τα άτομα μπορούν να είναι υποψήφια και ως μέλη πολιτικών κομμάτων) και επιτρέπεται σε Λίβυους ξένης εθνικότητας να είναι υποψήφιοι.

## Εκλογικό σύστημα
Οι 200 έδρες αποφασίστηκαν με 3 διαφορετικές μεθόδους εκλογής. Οι 40 έδρες εξελέγησαν σε μονοεδρικές περιφέρειες με τη διαδικασία του ότι "ο νικητής τα κερδίζει όλα" (first-past-the-post), οι 80 εξελέγησαν με απλή ψηφοφορία χωρίς μεταβίβαση, σε 29 πολυυεδρικές περιφέρειες και οι υπόλοιπες 80 εξελέγησαν με αναλογική εκπροσώπηση. Συνολικά 32 έδρες ήταν προεπιλεγμένες για τις γυναίκες υποψήφιες. 

## Συμμετοχή
Η συμμετοχή ήταν μόλις 18%, σε αντίθεση με το 60% των ψηφοφόρων που είχαν προσέλθει στις κάλπες τον Ιούλιο του 2012, στις πρώτες εκλογές μετά την πτώση του Καντάφι. Το Φεβρουάριο προσήλθαν για εγγραφή στους εκλογικούς καταλόγους (για τις εκλογές της Συντακτικής Συνέλευσης) γύρω στο 1/3 των εγγεγραμμένων (3,4 εκατομμύρια ψηφοφόροι συνολικά). 

## Ακύρωση
Το Νοέμβριο του 2014 το Ανώτατο Δικαστήριο ακύρωσε τις εκλογές, επικαλούμενο την συνταγματική αναθεώρηση που έγινε το Μάρτιο του 2014 με σκοπό τη διεξαγωγή εκλογών. Έτσι, το εκλεγμένο κοινοβούλιο κηρύχθηκε παράνομο.

## Παραπομπές


2014 βουλευτικες
Κατηγορία:Εκλογές του 2014
Πρώτος γύρος προκριματικών Παγκοσμίου Κυπέλλου Ποδοσφαίρου 2014 (ΟΦΚ)

Ο **Πρώτος γύρος των Προκριματικών του Παγκοσμίου Κυπέλλου Ποδοσφαίρου 2014 της ΟΦΚ** αποτελούνταν από τις Εθνικές ομάδες της Σαμόα, της Τόνγκα, της Αμερικανικής Σαμόα και των Νησών Κουκ.

Όλοι οι αγώνες έλαβαν χώρα στο Εθνικό Στάδιο Σαμόα στην Απία.

## Βαθμολογία

### Αγώνες

----

----

## Εξωτερικοί σύνδεσμοι
*Results and schedule (FIFA.com version) 
*Results and schedule (oceaniafootball.com version)

Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΟΦΚ)
Ομοσπονδία Αραβικών Δημοκρατιών

Η **Ομοσπονδία Αραβικών Δημοκρατιών** (αραβικά: اتحاد الجمهوريات العربية *Ittiħād Al-Jumhūriyyāt Al-`Arabiyya*) ήταν μια απόπειρα του ηγέτη της Λιβύης Μοαμάρ Καντάφι να συγχωνεύσει τη Λιβύη, την Αίγυπτο και τη Συρία με στόχο τη δημιουργία ενός ενιαίου αραβικού κράτους. Παρά την έγκριση της πρότασης για ένωση στα δημοψηφίσματα που έγιναν σε κάθε χώρα την 1η Σεπτεμβρίου 1971, οι 3 χώρες διαφώνησαν σε συγκεκριμένους όρους για τη συγχώνευση. Η ομοσπονδία διήρκεσε από την 1η Ιανουαρίου 1972 ως τις 19 Νοεμβρίου 1977.

Δεν πρέπει να γίνεται σύγχυση με την Ηνωμένη Αραβική Δημοκρατία (1958–1961), που αποτελούσε ένα κυρίαρχο κράτος, αποτέλεσμα της ένωσης της Αιγύπτου με τη Συρία.

## Δημοψηφίσματα
Τα τρία ταυτόχρονα δημοψηφίσματα για την Ομοσπονδία Αραβικών Δημοκρατιών έγιναν την 1η Σεπτεμβρίου 1971 σε Αίγυπτο, Λιβύη και Συρία. Η πρόταση στην Αίγυπτο υπερψηφίστηκε από το 99,9% των ψηφοφόρων, στη Λιβύη από το 98,6% των ψηφισάντων και στη Συρία το 96,4% τάχθηκαν υπέρ της συγχώνευσης.

## Παραπομπές


## Εξωτερικοί σύνδεσμοι
* 

Ομοσπονδια
Ομοσπονδια
Ομοσπονδια
Κατηγορία:Προτεινόμενες χώρες
Νούρι Μπουσαχμάιν

Ο **Νουρί Μπουσαχμάιν** (Nouri Abusahmain, αραβικά : نوري أبو سهمين)  είναι πολιτικός από τη Λιβύη και ήταν Πρόεδρος του Γενικού Εθνικού Κογκρέσου από τις 25 Ιουνίου 2013 ως τις 5 Αυγούστου 2014. Είναι επίσης βουλευτής της βερβερικής πόλης Ζουγουάρα, στα δυτικά της χώρας . Ανήκει στους Αμαζίγκ και είχε την υποστήριξη του Κόμματος Δικαιοσύνης και Κατασκευής (Justice and Construction Party) κατά την εκλογή του.

## Πρόεδρος της Λιβύης
Ο Νούρι Μπουσαχμάιν συνετέλεσε στον τερματισμό της συνταγματικής κρίσης μετά την εκλογή του Αχμέντ Μάιτικ στην πρωθυπουργία, υπογράφοντας ένα διάταγμα που επιβεβαίωσε την πρωθυπουργική εκλογή και αψηφώντας την ακύρωση της εκλογής από τον αντιπρόεδρο του κοινοβουλίου.

## Παραπομπές


Κατηγορία:Αρχηγοί κράτους της Λιβύης
Αντόν Γιέλτσιν

Ο **Αντόν Βίκτωροβιτς Γιέλτσιν** (*Анто́н Ви́кторович Ельчи́н*, 11 Μαρτίου 1989 - 19 Ιουνίου 2016) ήταν Ρώσος ηθοποιός με καριέρα στις Ηνωμένες Πολιτείες Αμερικής.

## Βιογραφία
Γεννήθηκε στις 11 Μαρτίου του 1989 στο Λένινγκραντ. Αργότερα έζησε στις Ηνωμένες Πολιτείες Αμερικής. Ο Γιέλτσιν σκοτώθηκε από το ίδιο του το αυτοκίνητο  όταν αυτό κύλησε προς τα πίσω καρφώνοντας τον στο χτιστό ταχυδρομικό κουτί και τον φράκτη ασφαλείας του.

## Φιλμογραφία

### Βιντεοπαιχνίδια

## Βραβεία & Υποψηφιότητες

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοεβραίοι
Κατηγορία:Αμερικανοί ρωσικής καταγωγής
Sly and the Family Stone

Οι **Sly and the Family Stone** ήταν αμερικανικό μουσικό συγκρότημα από το Σαν Φρανσίσκο, που υπήρξε από τους θεμέλιους λίθους στην δημιουργία της σόουλ και της φανκ. Το συγκρότημα ιδρύθηκε το 1967 και διαλύθηκε το 1983. Ο ιδρυτής και φυσικός ηγέτης του συγκροτήματος Σλάι Στόουν (1943-2025) ήταν ένας προικισμένος μουσικός που παίζει πολλά μουσικά όργανα, τραγουδάει και γράφει μουσική. Τα περισσότερα μέλη του συγκροτήματος υπήρξαν συγγενείς και φίλοι του Σλάι. Το συγκρότημα υπήρξε το πρώτο φυλετικά ενοποιημένο γκρουπ στην αμερικανική ροκ-ποπ σκηνή, καθώς και το πρώτο με μέλη και από τα δύο φύλα.

Το συγκρότημα ιδρύθηκε όταν οι αδελφοί Σλάι και Φρέντυ ένωσαν τις μπάντες τους (*Sly and the Stoners* και *Freddy and the Stone Souls*) το 1967. Τα υπόλοιπα μέλη ήταν η τρομπετίστα Σύνθια Ρόμπινσον, ο ντράμερ Γρεγκ Έρικο, ο σαξοφωνίστας Τζέρυ Μαρτίνι και ο μπασίστας Λάρυ Γκρέιαμ. Μέσα στον χρόνο τους πλαισίωσε η αδερφή τους Ρόουζι Στόουν στα πλήκτρα και το πιάνο. 

Κυκλοφόρησαν μια σειρά από επιτυχίες στο Top 10 του ''Billboard'' Hot 100, όπως τα "Dance to the Music" (1968), "Everyday People" (1968) και "Thank You (Falettinme Be Mice Elf Agin)" (1969), καθώς και άλμπουμ με σημαντική αναγνώριση όπως το *[[Stand!]]* (1969), το οποίο συνδύαζε pop αισθητική με κοινωνικό σχολιασμό. Τη δεκαετία του 1970 στράφηκαν σε έναν πιο σκοτεινό και λιγότερο εμπορικό funk ήχο με κυκλοφορίες όπως το *There's a Riot Goin' On* (1971) και το *Fresh* (1973), οι οποίες αποδείχθηκαν εξίσου επιδραστικές με τα πρώιμα έργα τους. Μέχρι το 1975, προβλήματα με τα ναρκωτικά και εσωτερικές συγκρούσεις οδήγησαν στη διάλυση του συγκροτήματος, αν και ο Sly συνέχισε να ηχογραφεί και να περιοδεύει με μια νέα εναλλασσόμενη σύνθεση υπό το όνομα "Sly and the Family Stone" μέχρι που τα προβλήματα με τα ναρκωτικά οδήγησαν ουσιαστικά στην αποχώρησή του το 1987.

Το έργο των Sly and the Family Stone επηρέασε τον ήχο της μεταγενέστερης αμερικανικής funk, pop, soul, R&B και χιπ χοπ μουσικής. Ο μουσικοκριτικός Τζόελ Σέλβιν έγραψε: "υπάρχουν δύο είδη μαύρης μουσικής: η μαύρη μουσική πριν τον Sly Stone και η μαύρη μουσική μετά τον Sly Stone". Το 2010, κατετάγησαν στην 43η θέση στη λίστα των 100 Σπουδαιότερων Καλλιτεχνών όλων των Εποχών του ''Rolling Stone'', και τρία από τα άλμπουμ τους περιλαμβάνονται στην πιο πρόσφατη έκδοση της λίστας 500 Σπουδαιότερα Άλμπουμ όλων των Εποχών του ''Rolling Stone''. Το συγκρότημα εντάχθηκε στο Rock and Roll Hall of Fame το 1993.

## Δισκογραφία

1968: Dance to the music

1969: Stand!

1970: Greatest Hits

1971: There's a riot going on

1973: Fresh

1974: Small tall

1975: High on you

1976: Heard ya missed me, well I'm back

1979: Ten years too soon

1979: Back on the right track

2006: Different strokes by different folks

2013: Higher!

## Πηγές
* 

* 

## Παραπομπές


Κατηγορία:Rock συγκροτήματα από Καλιφόρνια
Κατηγορία:Μουσικά συγκροτήματα από το Σαν Φρανσίσκο
Άγγελο Τσαρούχας

Ο **Άγγελο Τσαρούχας** (Angelo Tsarouchas) είναι Καναδός ηθοποιός ελληνικής καταγωγής που κατάγεται από το Δαφνί Λακωνίας και κωμικός του stand-up.

Ως stand-up κωμικός έχει κάνει το γύρο του κόσμου πέντε φορές παρουσιάζοντας τα σόου του και διαθέτει δική του κωμική εκπομπή, που προβάλλεται από διάφορα τηλεοπτικά δίκτυα σε Καναδά, ΗΠΑ, Μεγάλη Βρετανία, Ολλανδία, Νότια Αφρική και Λίβανο.

Το τηλεοπτικό του σόου με τίτλο **«Bigger is Better»** το έχουν παρακολουθήσει περισσότεροι από 14 εκατομμύρια τηλεθεατές μόνο στις Ηνωμένες Πολιτείες.

Έμαθε να μιλάει ελληνικά εξαιτίας της μητέρας του, η οποία είχε μία δυσκολία με την αγγλική γλώσσα. Ο ίδιος πριν γίνει ηθοποιός, εργαζόταν ως ταξιδιωτικός πράκτορας και έτσι είχε την ευκαιρία να επισκεφθεί την Ελλάδα αρκετές φορές. Επίσης, περιστασιακά εργαζόταν και στην εταιρεία εστιάσεως (catering) των γονέων του.

Τελικά, όμως, το επάγγελμα του ταξιδιωτικού πράκτορα ήταν κάτι προσωρινό, καθώς ακολούθησε διαφορετικά επαγγελματικά μονοπάτια που τον οδήγησαν στην υποκριτική.

Όπως έχει παραδεχθεί, ένας από τους λόγους που έγινε κωμικός ήταν και ο Χάρρυ Κλυνν, για τον οποίο έχει δηλώσει ότι είναι μεγάλος θαυμαστής του.

Στη μέχρι τώρα καριέρα του, έχει συνεργαστεί με τον Ρόμπερτ Ντε Νίρο, τον Αλ Πατσίνο, τον Ράσελ Κρόου και το 2011 έπαιξε στην ταινία **«Fred and Vinnie»**, στην οποία υποδυόταν τον πιο χοντρό χορτοφάγο του κόσμου.

Έχει στα σκαριά μια ταινία για την οποία έχει ολοκληρώσει τη συγγραφή του σεναρίου και θα έχει τίτλο «It’s all Greek to me»!

Παράλληλα, ο σημαντικός κωμικός ανυπομονεί να παίξει «στο σπίτι των προγόνων του» και με το ταξίδι του αυτό, να ολοκληρώσει το αυτοβιογραφικό ντοκιμαντέρ του με τίτλο **«Πίσω στη Σπάρτη»** και θέμα τη «επιστροφή» του στην Ελλάδα για ένα και μοναδικό stand-up comedy σόου. Παραγωγός του ντοκιμαντέρ καθώς και της νέας τηλεοπτικής σειράς που ετοιμάζει είναι ο διάσημος ηθοποιός Βινς Βον.

Κατηγορία:Καναδοί ηθοποιοί τηλεόρασης
Αμπελόκηποι Πάτρας

[right|thumb|200px|[Λάβαρο με το έμβλημα του Πολιτιστικού Συλλόγου Αμπελοκήπων Πάτρας «Η Πρόοδος».]]
Οι **Αμπελόκηποι** είναι σχετικά πρόσφατη συνοικία της σύγχρονης Πάτρας.

## Τοποθεσία
Η συνοικία βρίσκεται στο Πρώτο (πρώην Αρκτικό) Δημοτικό Διαμέρισμα του διευρυμένου Δήμου Πατρέων, νοτίως της συνοικίας του Κοτρωνίου, δυτικά των Κάτω Συχαινών και βόρεια της Ανθούπολης. Το νοτιότερο τμήμα της εφάπτεται με τον ποταμό Μείλιχο. Απέχει 4 χλμ. περίπου από το κέντρο της πόλης της Πάτρας.

Βασικές οδικές αρτηρίες της συνοικίας είναι οι οδοί *Αρέθα*, *Στεφ. Γρανίτσα*, *Μειλίχου*, *Νιρβάνα* και *Πανεπιστημίου*. Στη συνοικία βρίσκεται και η πλατεία *Ειρήνης και Φιλίας*.

## Λοιπά στοιχεία
Στη συνοικία δραστηριοποιούνται ο ομώνυμος αθλητικός σύλλογος, με έτος ίδρυσης το 1981, που αγωνίζεται στις τοπικές κατηγορίες ποδοσφαίρου της Ε.Π.Σ. Αχαΐας, καθώς και ο Πολιτιστικός και Προοδευτικός Σύλλογος Αμπελοκήπων «Η Πρόοδος», με έτος ίδρυσης το 1964 και ιδιαίτερα ενεργή δραστηριότητα στην περιοχή.

## Παραπομπές


## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.
* Βασίλης Οικονομόπουλος (εκδ.), *Πατρινό Αθλητικό Πανόραμα*, Εκδόσεις «ΠΑΝΟΡΑΜΑ», Πάτρα 1994, λήμμα «Α.Ο. Αμπελοκήπων».

## Εξωτερικοί σύνδεσμοι
* Αμπελόκηποι Πάτρας. wikimapia.org. Ανακτήθηκε: 01/07/2014.

Κατηγορία:Συνοικίες της Πάτρας
Ripple

Οι **Ρηπλ** ήταν φάνκυ συγκρότημα της δεκαετίας του '70. Προέρχονται δε, εκ του Μίσιγκαν. Το μεγαλύτερό τους χιτ ήταν το "I dont' know what is it but it sure is funky". Εργάστηκαν για την δισκογραφική εταιρία Τζι Αρ Σι. Το στυλ τους υπήρξε μια μίξη των επιμέρους στυλ της εποχής, άλλoτε θυμίζοντας Κουλ αντ δα Γκανγκ, άλλωτε Στίβι Ουόντερ. Αποτελείτω από τους:

Κηθ Σάμιουελς - κιθάρα, τραγούδι

Σάημον Κένεθ Κάρτερ - μπάσο, τραγούδι

Μπράηαν Σέρερ - τύμπανα, κρουστά

Ουώλτερ (Ουώλυ) Κάρτερ - κόνγκα, κρουστά, τραγούδι

Ντεηβ Φέργκιουσον - τρομπέτα, φλούγκλελ, κρουστά

Ουίλιαμ (Ουίλ) Χαλ - τενόρο σαξόφωνο, φλάουτο, κρουστά

Κέρτις Ρέυνολντς - πλήκτρα, πιάνο, βιμπράφωνο, τραγούδι

## Πηγές

Κατηγορία:Μουσικά συγκροτήματα από Μίσιγκαν
Γιάννης Αμανατίδης (πολιτικός)

Ο **Γιάννης Αμανατίδης** (γεν. Κιλκίς, 2 Ιουνίου 1961) είναι Έλληνας εκπαιδευτικός και πολιτικός. Διετέλεσε βουλευτής Α΄ Θεσσαλονίκης του ΣΥ.ΡΙΖ.Α. την περίοδο 2012-2023. Από τις 23 Σεπτεμβρίου 2015 ως τις 29 Αυγούστου 2018 ήταν Υφυπουργός Εξωτερικών.

## Βιογραφικά Στοιχεία
Γεννήθηκε το 1961 στο Κιλκίς, από γονείς εκπαιδευτικούς, καταγόμενους από τον Εύξεινο Πόντο, και μέχρι το 1978 έζησε στην Τερπνή Σερρών. Το 1978 μετακόμισε με την οικογένειά του στην Θεσσαλονίκη, όπου ζει μέχρι και σήμερα. Το 1981 ολοκλήρωσε τις σπουδές του στο τμήμα Χημικών Πετρελαίου Καβάλας και το 1985 αποφοίτησε από την Παιδαγωγική Ακαδημία Θεσσαλονίκης. Από το 1985 μέχρι το 2012 εργαζόταν ως δάσκαλος σε σχολεία της Καλαμαριάς. Είναι παντρεμένος με τη Σταματία Μουστάκα, δασκάλα, και πατέρας δύο παιδιών.

## Συνδικαλιστική και πολιτική δράση
Μέλος από το 1996 του Διοικητικού Συμβουλίου, γραμματέας του Α΄ συλλόγου Εκπαιδευτικών Π.Ε. Θεσσαλονίκης, μέλος της Εκτελεστικής Επιτροπής της Ε.Δ.Ο.Θ./Ν.Τ. ΑΔΕΔΥ και αντιπρόσωπος σε Γενικές Συνελεύσεις της Δ.Ο.Ε., της Ε.Δ.Ο.Θ. και της Α.Δ.Ε.Δ.Υ. και μέλος της Π.Κ. εκπαιδευτικών Π.Ε. του Συνασπισμού. 

Στις εκλογές του Μαΐου του 2012 εξελέγη βουλευτής με τον ΣΥ.ΡΙΖ.Α., δεύτερος σε σταυρούς προτίμησης στην Α΄ περιφέρεια Θεσσαλονίκης και επανεξελέγη τον Ιούνιο της ίδιας χρονιάς. Είναι μέλος της ΕΚΚΕ Παιδείας του ΣΥ.ΡΙΖ.Α. και έχει ορισθεί υπεύθυνος για τα Θρησκεύματα από την Κοινοβουλευτική ομάδα του κόμματός του. Στις εκλογές του Ιανουαρίου 2015 επανεξελέγη πρώτος σε σταυρούς βουλευτής ΣΥΡΙΖΑ Α΄ Θεσσαλονίκης, με μεγάλη διαφορά από τους υπόλοιπους συνυποψηφίους του. 

Στις 10 Ιουνίου 2013 ήταν επικεφαλής αντιπροσωπείας του ΣΥ.ΡΙΖ.Α., που επισκέφθηκε για πρώτη φορά το Άγιον Όρος. Ήταν υποψήφιος και στις εκλογές του Ιουνίου 2023 αλλά δεν εξελέγη.

## Παραπομπές


Κατηγορία:Έλληνες εκπαιδευτικοί
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Α΄ Θεσσαλονίκης
Κατηγορία:Έλληνες υφυπουργοί Εξωτερικών
Νίκολας Ντ΄Αγκόστο

Ο **Νίκολας Ντ'Αγκόστο** (Αγγλικά Nicholas D'Agosto), είναι Αμερικανός ηθοποιός, γεννημένος στις 17 Απριλίου του 1980.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Χέρμπι Χάνκοκ

Ο **Χέρμπι Χάνκοκ** (*Herbie Hancock*, 12 Απριλίου 1940 - ...) είναι Αμερικανός μουσικός της τζαζ βραβευμένος με Όσκαρ καλύτερης μουσικής αλλά και με πολλά βραβεία Γκράμι. Γεννήθηκε το 1940 στο Σικάγο .

Ασχολήθηκε με σχεδόν όλα τα είδη της τζαζ τα οποία εξελίχθηκαν προς το τέλος του 20ου αιώνα και την αρχή του 21ου. Υιοθέτησε ηλεκτρονικά όργανα καθώς και ηλεκτρονικές μεθόδους παραγωγής μουσικής και ανέπτυξε ένα προσωπικό και χαρακτηριστικό στυλ. Ταυτόχρονα, συνέχισε να εξασκείται στο πιάνο, δημιουργώντας συνεχώς καινούριες φόρμες.

Ξεκίνησε ώς μαθητευόμενος πιανίστας στην ηλικία των επτά. Στα έντεκα ήταν ο σολίστ σε κονσέρτο για πιάνο του Μότσαρτ, με την Φιλαρμονική του Σικάγου. Σπούδασε στο Γκρηνέλ Κόλετζ και ακολούθως, κλήθηκε από τον Ντόναλντ Μπερντ, το 1961, να συμμετάσχει στο συγκρότημα του, στη Νέα Υόρκη. Σύντομα η Μπλου Νόουτ του πρόσφερε σόλο συμβόλαιο. Το 1963 ενώθηκε με τη μπάντα του Μάιλς Ντέιβις, με την οποία έμεινε για πέντε χρόνια, επηρεάζοντας ολόκληρο το μουσικό της στυλ. Ταυτόχρονα συνέχισε να συνθέτει καταπληκτικά μουσικά κομμάτια.

Το 1968 ηχογράφησε το φανκ άλμπουμ Φατ Αλμπέρτα Ροτούντα και το 1969 δημιούργησε ένα προοδευτικό τζαζ-ροκ σεξτέτο. Η μπάντα διαλύθηκε το 1973, διότι τελείωσαν τα χρήματα. Ως επόμενο βήμα, δημιούργησε ένα φανκ συγκρότημα και εξέδωσε το άλμπουμ Χεντ Χάντερς, το οποίο έγινε το δημοφιλέστερο (σε πωλήσεις) τζαζ άλμπουμ της εποχής. Κατά το υπόλοιπο της δεκαετίας 70, ο Χάνκοκ συνέχισε με ηλεκτρονική τζαζ-φανκ και ντίσκο. Το 1983 κατάφερε ένα χιτ στο MTV, με το τραγούδι Ρόκιτ. Κατά τις δεκαετίες '90 και '00, ο Χάνκοκ συνέχισε την μουσική πρωτοπορία στους χώρους της τζαζ. Το 2010 έγινε Δημιουργικός Διευθυντής της Φιλαρμονικής του Λος Άντζελες.

## Πηγές

## Παραπομπές


Κατηγορία:Αμερικανοί μουσικοί
Κατηγορία:Βραβευμένοι με Grammy
Κατηγορία:Βραβευμένοι με Όσκαρ Καλύτερης Πρωτότυπης Μουσικής
BMW F30

Η **BMW Σειρά 3 F30 / F31 / F34 / F35** ήταν ένα μεσαίο αυτοκίνητο της κατηγορίας D, που κατασκευάστηκε από τη γερμανική αυτοκινητοβιομηχανία BMW, από τις 28 Οκτωβρίου 2011 έως τον Ιούνιο του 2019, όταν και έληξε η παραγωγή της έκδοσης station wagon. Ήταν η έκτη γενιά της επιτυχημένης Σειράς 3 και παρουσιάστηκε επίσημα στις 14 Οκτωβρίου 2011 στο Μόναχο της Γερμανίας, ως η διάδοχος της BMW E90, ενώ κυκλοφόρησε στην αγορά στις 11 Φεβρουαρίου 2012. Αντικαταστάθηκε από τη BMW G20, που μπήκε στη μαζική παραγωγή τον Μάρτιο του 2019.

## Εκδοχές αμαξώματος
Για δεύτερη φορά στην ιστορία της Σειράς 3, μετά την προκάτοχο BMW Σειρά 3 E90, χρησιμοποιήθηκαν ξεχωριστοί κωδικοί για την κάθε εκδοχή αμαξώματος, με τις εξής ονομασίες

* BMW F30 - το 4-πορτο sedan. Η στάνταρ εκδοχή σεντάν, που ήταν και η δημοφιλέστερη.
* BMW F31 - το 5-πορτο station wagon. Διατέθηκε ως Touring ή Sports Wagon, αναλόγως με την αγορά.
* BMW F34 - το 5-πορτο fastback. Διατέθηκε ως Σειρά 3 Gran Turismo και είχε προφίλ και αισθητική ανάλογη με τη Σειρά 5 Gran Turismo.
* BMW F35 - το 4-πορτο sedan με μακρύτερο κατά 11,0 εκατοστά μεταξόνιο. Διατέθηκε αποκλειστικά στην Κίνα, λόγω της μεγάλης απήχησης που έχουν τέτοιες εκδοχές στη χώρα αυτή.
* BMW F80 - η κορυφαία έκδοση M3.
thumb|left|Το σαλόνι μιας BMW F30 328i του 2012.
[thumb|left|BMW F30 320i Sport Line του 2012 στη [Γερμανία.]]

Επίσης, στην F30 για πρώτη φορά στην ιστορία της Σειράς 3 δεν διατέθηκαν εκδόσεις κουπέ και καμπριολέ, οι οποίες αντικαταστάθηκαν από τη BMW Σειρά 4 F32, που μπήκε στην παραγωγή τον Ιούλιο του 2013.

Γενικότερα, σε όλες τις εκδοχές της, η F30 είχε λάβει αύξηση όλων των εξωτερικών της διαστάσεων ως προς τον προκάτοχό της. Ειδικότερα μάλιστα η 4-πορτη εκδοχή σεντάν είχε βελτιωθεί εμφανώς και στους εσωτερικούς χώρους για τους πίσω επιβάτες, τόσο στον χώρο για τα πόδια, όσο και στον χώρο για τα κεφάλια και τους ώμους.

Σε κάποιες χώρες, η F30 διατέθηκε σε 3 διαφορετικά επίπεδα εξοπλισμού και αισθητικής, την Modern Line (Σύγχρονη Γραμμή), την Sport Line (Σπορ Γραμμή) και την Luxury Line (Πολυτελής Γραμμή).

## Μηχανικά
μικρογραφία|Το εσωτερικό μιας BMW
Μηχανικά, η F30 ήταν η πρώτη στην ιστορία Σειρά 3 που έφερε turbo σε ολόκληρη την παλέτα των κινητήρων της, καθώς και η πρώτη Σειρά 3 που καθιέρωσε ηλεκτρική υποβοήθηση στο τιμόνι, αντικαθιστώντας την υδραυλική υποβοήθηση των προκατόχων της. Επίσης, κατά την ελαφρά ανανέωση που δέχτηκε το 2015, έγινε η πρώτη στην ιστορία Σειρά 3 που εισήγαγε και 3-κύλινδρο κινητήρα, ο οποίος συγκεκριμένα ήταν ένας βενζίνης 1.5 λίτρων. Τον Ιανουάριο του 2016, εισήγαγε και μια plug-in υβριδική έκδοση, την **BMW 330e**.

## Ετήσιες πωλήσεις

Ακολουθούν οι πωλήσεις της F30 σύμφωνα με τις επίσημες ετήσιες ανακοινώσεις της BMW:

## Αναφορές



## Εξωτερικοί σύνδεσμοι
* Η επίσημη ιστοσελίδα της BMW Hellas
* Η επίσημη διεθνής ιστοσελίδα

F30
Κατηγορία:Μεσαία αυτοκίνητα
Κατηγορία:Γερμανικά αυτοκίνητα
Maladroit

Το **Maladroit** είναι το τέταρτο στούντιο άλμπουμ της αμερικάνικης μπάντας Weezer. Κυκλοφόρησε στις 14 Μαΐου του 2002 από την Geffen Records. Το άλμπουμ είναι το πρώτο της μπάντας με τον μπασίστα Scott Shriner, που αντικατέστησε τον Mikey Welsh το 2001. Το Maladroit περιέχει heavy metal riffs, πράγμα ασυνήθιστο στις προηγούμενες κυκλοφορίες των Weezer. 

Μέχρι τον Δεκέμβριο του 2007, το άλμπουμ είχε πουλήσει 605.000 αντίτυπα στις Ηνωμένες Πολιτείες. Έφτασε στο # 3 του Billboard 200 και γρήγορα πήρε χρυσή πιστοποίηση από την RIAA.

Το όνομα του άλμπουμ δόθηκε από ένα μέλος του επίσημου φόρουμ των Weezer, ονόματι "Lethe". Το εξώφυλλο επιλέχθηκε μέσω διαγωνισμού. Αυτό είναι το πρώτο άλμπουμ των Weezer που περιέχει τους στίχους στο λεύκωμα. 

## Κομμάτια

;Επιπλέον κομμάτια
Η ευρωπαϊκή και η αυστραλιανή έκδοση του *Maladroit* περιέχουν το "Island in the Sun" από το Πράσινο Άλμπουμ ως επιπλέον κομμάτι. Μερικές ευρωπαϊκές εκδόσεις επίσης περιείχαν το b-side "Living Without You," μεταξύ των "December" και "Island in the Sun". Στην αριθμημένη έκδοση του άλμπουμ περιέχονται 7 βίντεο - "The Quiet Storm", "Dope Nose (live)", "Death And Destruction (live)", "Burndt Jamb (live)", "The Cobo Challenge", "Keep Fishin' (live)", και "Take Control (live)".

## Θέσεις στα τσάρτς
;Charts

;Singles

## Συντελεστές
*Rivers Cuomo - φωνή, κιθάρα, παραγωγός
*Patrick Wilson – ντραμς, παραγωγός 
*Brian Bell – κιθάρα, φωνητικά, παραγωγός
*Scott Shriner – μπάσο, φωνητικά, παραγωγός
*Chad Bamford – επιπλέον παραγωγή, μηχανικός
*Rod Cervera – επιπλέον παραγωγή
*Jordan Schur – εκτελεστικός παραγωγός
*Tom Lord-Alge – μίξινγκ
*Christopher Carroll – μηχανικός
*Carlos "Loco" Bedoya – μηχανικός
*Femio Hernández – βοηθός μηχανικός
*Darren Mora – βοηθός μηχανικός
*Steven P. Robillard – βοηθός μηχανικός
*Stephen Marcussen – mastering
*Karl Koch – "Farm Hand"
## Παραπομπές


Κατηγορία:Δισκογραφία των Weezer
Κατηγορία:Άλμπουμ του 2002
Τικρίτ

thumb|250px|Το χριστιανικό μοναστήρι του Τικρίτ
Το **Τικρίτ** (αραβικά: تكريت) είναι πόλη στο βόρειο-κεντρικό Ιράκ, πρωτεύουσα του κυβερνείου Σαλαντίν. Υπολογίζεται ότι το 2012 είχε 190.220 κατοίκους. Βρίσκεται στις όχθες του Τίγρη, περίπου 150 χιλιόμετρα βορειοδυτικά της Βαγδάτης.
## Ιστορία
Πριν κατακτηθεί από τους Άραβες, η πόλη ανήκε στη χριστιανική φυλή των Ιγιάντ. Η πόλη πέρασε στην κατοχή των Αράβων το 642 (20 έτος Εγίρας). Τον 10ου αιώνα στην περιοχή του Τικρίτ υπήρχε φρούριο και ένα μεγάλο χριστιανικό μοναστήρι. Το 1137, ο Σαλαντίν, ιδρυτής της δυναστείας των Αγιουβίδων γεννήθηκε στο Τικρίτ. Η πόλη ισοπεδώθηκε από τον Ταμερλάνο στο τέλος του 14ου αιώνα και παρέμεινε ένα μικρό χωριό μέχρι τον 20ού αιώνα, όταν ξανάρχισε να αναπτύσσεται. Ο Σαντάμ Χουσεΐν γεννήθηκε σε ένα χωριό κοντά στο Τικρίτ το 1937. Ήταν η τελευταία μεγάλη πόλη που πέρασε στα χέρια των Αμερικανών στην πρώτη φάση του Πολέμου του Ιράκ το 2003.
## Σύγχρονη εποχή
Στο Μπαϊτζί, λίγα χιλιόμετρα βόρεια του Τικρίτ βρίσκεται το μεγαλύτερο διυλιστήριο πετρελαίου στο Ιράκ ένα από τα μεγαλύτερα διυλιστήρια πετρελαίου στη Μέση Ανατολή. Η πόλη είναι έδρα του πανεπιστημίου του Τικρίτ. Επίσης είναι σημαντικός σιδηροδρομικός κόμβος.

Στις 11 Ιουνίου 2014 το Τικρίτ καταλήφθηκε από τους Τζιχαντιστές του ΙΚΙΛ και παρέμεινε υπό την κατοχή τους μέχρι τις 31 Μαρτίου 2015 όταν ο ιρακινός στρατός έκανε μεγάλη επίθεση 72 ωρών και απελευθέρωσε την πόλη.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράκ
Μπακούμπα

Η **Μπακούμπα** (αραβικά: بعقوبة, αραμαϊκά:  ܒܰܩܽܘܒܰܐ) είναι η πρωτεύουσα του ιρακινού κυβερνείου Ντιγιάλα, στο κεντρικό Ιράκ. Η Μπακούμπα υπολογίστηκε ότι το 2011 είχε περίπου 175.000 κατοίκους. Βρίσκεται στις όχθες του ποταμού Ντιγιάλα, περίπου 60 χιλιόμετρα βορειοανατολικά της Βαγδάτης. Το όνομά της προέρχεται από τα αραμαϊκά και σημαίνει σπίτι του Ιακώβ. Η πόλη υπάρχει από τους προ-Αραβικούς χρόνους. Κατά τη διάρκεια της βασιλείας των Αββασιδών ήταν μια ακμάζουσα πόλη χάρις στο εμπόριο φρούτων και χουρμάδων. Ήταν επίσης σημαντική στάση στο δρόμο που ένωνε τη Βαγδάτη με το Χορασάν, τμήμα του δρόμου του μεταξιού και των μπαχαρικών. Σήμερα, η πόλη βρίσκεται υπό την κατοχή του Ισλαμικού Κράτους.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράκ
Έρικ Κρίστιαν Όλσεν

Ο **Έρικ Κρίστιαν Όλσεν** (*Eric Christian Olsen*, γενν. 31 Μαΐου 1977) είναι Αμερικανός ηθοποιός.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης